Logos

(Grieks: λόγος, logos) is 'n belangrike vakterm in filosofie,  psigologie, retoriek en religie. Aanvanklik is die woord verstaan as "'n rede", "'n versoek", "'n mening", "'n verwagting", "woord", "spraak", "verslag",  of "redenasie",Henry George Liddell en Robert Scott, An Intermediate Greek–English Lexicon: logos, 1889.Inskrywing: λόγος by LSJ aanlyn. maar is ingevoer as 'n tegniese term in filosofie, beginnend by Herakleitos (ca. 535–475 v.C.), wat dit aangewend het vir 'n beginsel rakende orde en kennis.Cambridge Dictionary of Philosophy (2de oplaag): Heraklitos, 1999.

Antieke filosowe het die term op verskillende wyses aangewend. Die sofiste het dit gebruik in die opsig van 'n "vertoog", en Aristoteles het dit voorbehou vir 'n "beredeneerde vertoog"Paul Anthony Rahe, Republics Ancient and Modern: The Ancien Régime in Classical Greece, University of North Carolina Press, 1994, , p. 21. of "die argument" in die vakgebied van retoriek.Rapp, Christof, "Aristotle's Rhetoric", The Stanford Encyclopedia of Philosophy (Spring 2010 Oplaag), Edward N. Zalta (red.), Aristoteles se retoriek Die stoïsynse filosowe het die term met die goddelike in verband gebring, 'n besielende beginsel wat die universum sou onderlê.

Nadat Judaïsme onder Hellenistiese invloed gekom het, het Philo (ca. 20 v.C.–40 n.C.) die term in Joodse filosofie opgeneem.Cambridge Dictionary of Philosophy (2de oplaag): Philo Judaeus, 1999. Die Evangelie volgens Johannes identifiseer die Logos, waardeur alle dinge tot stand gekom het, as goddelik (theos),Mei, Herbert G. en Bruce M. Metzger. The New Oxford Annotated Bible with the Apocrypha. 1977. en sonder Jesus uit as die inkarnasie van die Logos.

Alhoewel die term "Logos" wye aanhang het in hierdie Christelike opsig, dui dit in akademiese kringe dikwels op die verskillende antieke Griekse toepassings daarvan, of op post-Christelike gebruike binne kontemporêre filosofie, Soefisme, en die analitiese psigologie van Carl Jung.

Sien ook
 Logossentrisme

 Verwysings 

Kategorie:Filosofie